Diari Oficial de la Generalitat Valenciana


Sumari del DOGV 4248, del 14-05-2002 (2002/4819)

ORDE de 30 d'abril de 2002, de la Conselleria d'Innovació i Competitivitat, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior, modernització de les PIME comercials i internacionalització i promoció comercial per a l'exercici 2002.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4819


Data del document
:   30-04-2002

Organisme emissor
:   Conselleria d'Innovació i Competitivitat

Tipus de document
:   Ordre

Anàlisi jurídica

 Descriptors 

:   * suport econòmic
    * petita i mitjana empresa
    * ajuda a la modernització
    * ajuda pública
    * comerç interior
    * ajuda a les empreses

ORDE de 30 d'abril de 2002, de la Conselleria d'Innovació i Competitivitat, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior, modernització de les PIME comercials i internacionalització i promoció comercial per a l'exercici 2002. [2002/4819]
  
Amb data 28 de desembre de 2001 es publicaren en el Diari Oficial de la Generalitat Valenciana les ordes de 18 de desembre de 2001 de la Conselleria d'Innovació i Competitivitat, per les quals es regulen respectivament les ajudes en matèria de modernització del comerç interior i modernització de les PIME comercials, i l'Orde de 21 de desembre de 2001, per la qual es regulen les ajudes en matèria d'internacionalització i promoció comercial per a l'exercici 2002.
  
Després de la publicació de la Llei 10/2001, de 27 de desembre, de Pressupostos de la Generalitat Valenciana per a l'exercici 2002 (DOGV de 31 de desembre de 2001) i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les ajudes esmentades en les anteriorment mencionades ordes, i també l'import global màxim que s'hi destina.
  
En virtut d'això i de conformitat amb el que s'ha establit en la disposició addicional primera de les ordes de 18 i 21 de desembre de 2001, de la Conselleria d'Innovació i Competitivitat,
  
ORDENE
  
Article 1
  
Per a l'exercici 2002 i de conformitat amb el que s'ha establit en la Llei 10/2001, de 27 de desembre, de Pressupostos de la Generalitat per a l'exercici 2002, les ajudes establides en l'Orde de la Conselleria d'Innovació i Competitivitat de 18 de desembre de 2001, en matèria de modernització del comerç interior es finançaran a càrrec de la secció, el programa, les línies i els imports globals màxims que a continuació s'assenyalen:
  
Secció 11. Programa 622.10. Ordenació i Promoció Comercial.
  
- Capítol IV
  
- Línia T0147000. Import global màxim: 1.729.180 euros.
  
Ajudes per a despeses corrents previstes en els capítols I i II del títol V i en l'article 29, punts b i d del títol IV de l'esmentada orde.
  
- Línia T0148000. Import global màxim: 360.000 euros.
  
Ajudes per a despeses corrents previstes en el títol III i per a les despeses corrents derivades de la realització i difusió dels estudis i les investigacions previstes en els punts 2, 3 i 4 de l'article 13 del títol II de l'esmentada orde.
  
- Capítol VII
  
- Línia T0146000. Import global màxim: 7.016.000 euros
  
Ajuda per a despeses d'inversió previstes en el títol IV, i per a les previstes en el punt 1 de l'article 13 del títol II; en els punts d) de l'article 34; a.3 de l'article 37 i l'article 41 del títol V de l'anteriorment esmentada orde.
  
L'import màxim de les ajudes finançades a càrrec de la dita línia és de 7.016.000 euros, dels quals 2.016.000 euros es pagaran a càrrec del pressupost vigent, 4.000.000 d'euros es pagaran a càrrec del pressupost per a l'any 2003 i 1.000.000 d'euros restant a càrrec del pressupost per a 2004. El pagament d'aquestes anualitats queda condicionat a l'existència de crèdit adequat i suficient en els pressupostos de la Generalitat Valenciana per als dits exercicis.
  
Aquesta línia està parcialment cofinançada pel Fons Europeu de Desenvolupament Regional (FEDER).
  
Article 2
  
Per a l'exercici 2002 i de conformitat amb el que s'ha establit en la Llei 10/2001, de 27 de desembre, de Pressupostos de la Generalitat per a l'exercici 2002, les ajudes establides en l'Orde de la Conselleria d'Innovació i Competitivitat de 18 de desembre de 2001, per la qual es regulen les ajudes en matèria de modernització de les PIME comercials es finançaran a càrrec de la secció, els programes, les línies i els imports globals màxims que a continuació s'assenyalen:
  
Secció 11. Programa 622.10. Ordenació i Promoció Comercial.
  
- Capítol VII
  
- Línia T03091 Import global màxim 2.125.000 euros.
  
Article 3
  
Per a l'exercici 2002 i de conformitat amb el que s'ha establit en la Llei 10/2001, de 27 de desembre, de Pressupostos de la Generalitat per a l'exercici 2002, les ajudes establides en l'Orde de la Conselleria d'Innovació i Competitivitat de 21 de desembre de 2001, per la qual es regulen les ajudes en matèria d'internacionalització i promoció comercial, es finançaran a càrrec de la secció, els programes, les línies i els imports globals màxims que a continuació s'assenyalen:
  
Secció 11. Programa 622.10. Ordenació i Promoció Comercial.
  
- Capítol IV
  
- Línia T0150 . Import global màxim: 4.368.000 euros
  
València, 30 d'abril de 2002
  
El conseller d'Innovació i Competitivitat